رپورټ: د کوټې یو ځانمرگې حمله کونکې ښځه وه
د ډان رپورټ د یو استخباراتي چارواکې د قوله خپل رپورټ کې لیکلې د یونیورسټۍ په بس کې بم ښځې ځان وژونکې خلاص کړی دی. رپورټ وايي کله چې زنانه طالب علمانې بس کې راغونډې شوي نو ښځې ځانمرگې حمله کونکې د ځان پورې تړلی بم خلاص کړو
د بلوچستان مرکزي ښار کوټه کې د یونیورسټۍ د زنانه طالب علمانو د بس دننه بم چاؤدنه یوې ښځې ځانمرگي حمله کونکې کړه ده. دا خبره د پاکستان د انگریزۍ ژبې ډانې ورځپاڼې د اتوار په ورځ خپل رپورټ کې کړې ده. د خالي په ورځ کوټه کې دواؤ ځانمرگي حملو کې لږ تر لږه ٢٥ کسان وژل شوي او گڼ شمیر نور زخمیان شوي دي. زیات جاني زیان د یونیورسټۍ د زنانه طالب علمانو په بس کې د شوي چاؤدنې په نتیجه کې شوی دی. د سردار بهادر خان یونیورسټۍ په بس کې د چاؤدنې په نتیجه کې ١۴ زنانه طالب علمانی وژل شوي او ١٩ نورې زخمې شوي دي. رپورټ وايي لشکر جهنگوي ډلې د کوټې د حملو ذمه واري په غاړه اخستې ده. د ډان رپورټ د یو استخباراتي چارواکې د قوله خپل رپورټ کې لیکلې د یونیورسټۍ په بس کې بم ښځې ځان وژونکې خلاص کړی دی. رپورټ وايي کله چې زنانه طالب علمانې بس کې راغونډې شوي نو ښځې ځانمرگې حمله کونکې د ځان پورې تړلی بم خلاص کړو. رپورټ وايي چارواکې د ښځې حمله کونکې د شناخت په حکله څه معلومات نه لري. خو رپورټ کې دا نه دي ویل شوي چې چارواکو حمله کې د ښځې د ککړتیه په حکله اندازه څه رنگ ولگوله. د کوټې دویمه ځانمرگې حمله بولان میډیکل کامپلیکس کې وشوه. د ډان رپورټ وايي حمله کونکې هلته په انتظار وو او کله چې د بس چاؤدنې ښکار او حکومتي چارواکې هلته اورسیدل نو د ځان پورې بم يي خلاص کړو.